S-3014/2020

I

Mál þetta, sem dómtekið var 1. mars sl., höfðaði lögreglustjórinn á höfuðborgarsvæðinu með ákæru 3. nóvember 2020 á hendur A-kk-þgf V-kk-þgf E-kk-þgf, kt. 000000- 0000, nú til heimilis að [...], en áður að [...], fyrir eftirtalin brot:

1. „ Fyrir umferðarlagabrot með því að hafa, laugardaginn 10. ágúst 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 420 ng/ml, MDMA 150 ng/ml og tetrahýdrókannabínól 2,6 ng/ml) um Bergþórugötu í Reykjavík, við hús nr. 27, þar sem lögregla stöðvaði aksturinn.

M. 007-2019-50494

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fyrir umferðar- og vopnalagabrot með því að hafa, miðvikudaginn 15. janúar 2020, ekið bifreiðinni [...]án gildra ökuréttinda og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 15 ng/ml, amfetamín 160 ng/ml, klónazepam 7,8 ng/ml, kókaín 25 ng/ml, MDMA 20 ng/ml, metýlfenídat 20 ng/ml og oxazepam 140 ng/ml) um Kauptún í Garðabæ, á bifreiðastæði við IKEA, en lögregla hafði afskipti af ákærða skömmu síðar á Reykjanesbraut, og haft í vörslum sínum hníf sem lögregla fann við öryggisleit á ákærða.

M. 007-2020-2089

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 1. mgr. 30. gr. vopnalaga nr. 16/1998.

3. Fyrir umferðarlagabrot með því að hafa, þriðjudaginn 7. apríl 2020, ekið bifreiðinni [...]án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 210 ng/ml, MDMA 75 ng/ml og metamfetamín 610 ng/ml) um Langholtsveg í Reykjavík, við Skeiðarvog, þar sem lögregla stöðvaði aksturinn.

M. 007-2020-18182

2

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Fyrir umferðar- og fíkniefnalagabrot með því að hafa, miðvikudaginn 22. júlí 2020, ekið bifreiðinni [...]án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 3,5 ng/ml) um Nauthólsveg í Reykjavík, við Nauthól, þar sem lögregla stöðvaði aksturinn og haft í vörslum sínum 2,09 gaf amfetamíni sem lögregla fann við leit í bifreiðinni.

M. 007-2020-40708

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Þá er krafist upptöku á 2,09 gaf amfetamíni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 og hníf skv. 1. mgr. 37. gr. vopnalaga nr. 16/1998.“

Sama dag var einnig dómtekið mál sem lögreglustjórinn á höfuðborgarsvæðinu höfðaði með svohljóðandi ákæru 29. desember 2020 á hendur ákærða fyrir „umferðar-, vopna- og fíkniefnalagabrot með því að hafa, mánudaginn 28. september 2020, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 415 ng/ml, MDMA 210 ng/ml og tetrahýdrókannabínól 5,7 ng/ml) um Ólafsfjarðarveg í Hörgársveit, við Spónsgerði, þar sem lögregla stöðvaði aksturinn og haft í vörslum sínum 0,94 gaf maríhúana og járnkylfu sem lögregla fann við leit í bifreiðinni

M. 316-2020-8300

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og c. lið 2. mgr. 30. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Þá er krafist upptöku á 0,94 gaf maríhúana samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 og járnkylfu skv. 1. mgr. 37. gr. vopnalaga nr. 16/1998.“

3

M ál þetta fékk upphaflega málsnúmerið S- 24/2021. Við þingfestingu þess, 1. mars 2021, á kvað dómari samkvæmt heimild í 1. mgr. 169. gr. laga nr. 88/2008 um meðferð sakamála að málin skyldu sameinuð og þau dæmd sem eitt mál undir málsnúmerinu S- 3014/2020.

Fyrir dómi viðurkenndi ákærði skýlaust brot sín samkvæmt báðum ákærum. Taldi dómari ekki ástæðu til að draga í efa að játning hans væri sannleikanum samkvæm, enda samrýmdist hún gögnum málsins. Var því ákveðið að fara með málið að hætti 164. gr. laga nr. 88/2008 um meðferð sakamála og látið nægja að skírskota til ákæru um málsatvik, sbr. 4. mgr. 183. gr. sömu laga. Krefst ákærði vægustu refsingar sem lög leyfa og að allur sakarkostnaður greiðist úr ríkissjóði.

II

Í ljósi skýlausrar játningar ákærða telst sannað að hann hafi gerst sekur um þá háttsemi sem hann er sakaður um í ákærum og eru brot hans þar rétt heimfærð til refsiákvæða.

Ákærði er fæddur í [...]. Samkvæmt framlögðu sakavottorði hafa honum alls fjórum sinnum verið gerð refsiviðurlög frá árinu 2016. Það ár hlaut hann tvívegis dóm, í fyrra skiptið vegna skjalabrots og aksturs án ökuréttar og undir áhrifum ávana- og fíkniefna, og var þá gert að sæta fangelsi í 30 daga, skilorðbundið til tveggja ára, svo og greiða sekt að fjárhæð 150.000 krónur. Jafnframt var hann þá sviptur ökurétti í 12 mánuði frá 30. júní sama ár. Í síðara skiptið var hann dæmdur í 75.000 króna sekt vegna brots á vopnalögum og lögum um ávana- og fíkniefni. Með sátt 1. september 2019 féllst hann á greiðslu sektar að fjárhæð 260.000 krónur vegna aksturs án ökuréttar og undir áhrifum ávana- og fíkniefna og var frá sama degi sviptur ökurétti í 24 mánuði. Loks var hann með dómi 22. desember 2020 dæmdur í fimm mánaða fangelsi, skilorðsbundið til þriggja ára, fyrir brot gegn lögum um ávana- og fíkniefna.

Brot ákærða, sem hann hefur nú gengist við, voru öll framin fyrir uppsögu síðastnefnda dómsins, 22. desember 2020. Því ber með vísan til 78. gr. almennra hegningarlaga að dæma honum hegningarauka við þann dóm. Ákveðst hæfileg refsing hans 90 daga fangelsi, en ekki þykir fært í ljósi sakaferils ákærða að skilorðsbinda þá refsingu. Með vísan til 101. gr. umferðarlaga nr. 77/2019 verður ákærði einnig sviptur ökurétti ævilangt frá birtingu dómsins að telja. Samkvæmt tilvísuðum ákvæðum í ákæru verður jafnframt fallist á upptöku þeirra fíkniefna og járnkylfu sem ákærði hafði í fórum sínum við afskipti lögreglunnar.

Í samræmi við úrslit málsins og með vísan til 1. mgr. 235. gr. laga nr. 88/2008 um meðferð sakamála verður ákærði loks dæmdur til greiðslu alls sakarkostnaðar, en þar er um að ræða sakarkostnað lögreglu samkvæmt meðfylgjandi yfirlitum, alls 734.853 krónur, auk 4 málsvarnarþóknunar til skipaðs verjanda ákærða, Þ-kk-ef Þ-kk-ef lögmanns, sem ákveðst 235.600 krónur, að meðtöldum virðisaukaskatti.

I-kk-nf E-kk-nf héraðsdómari kvað upp dóminn.

Dómsorð:

Ákærði, A-kk-nf V-kk-nf E-kk-nf, sæti fangelsi í 90 daga.

Ákærði er sviptur ökurétti ævilangt frá birtingu dómsins að telja.

Upptækt skalgert í ríkissjóð 2,09 g af amfetamíni, 0,94 gaf maríhúanaog járnkylfa.

Ákærði greiði alls 970.453 krónur í sakarkostnað, þar af 235.600 krónur í þóknun til skipaðs verjanda síns, Þ-kk-ef Þ-kk-ef lögmanns.

I-kk-nf E-kk-nf